**Περιπτώσεις κατά τις οποίες τα Κράτη-μέλη εφαρμόζουν δίκαιο της Ένωσης – σύνοψη νομολογίας**

Κατά τη νομολογία του Δικαστηρίου *«η εφαρμογή του δικαίου της Ένωσης»* καλύπτει:

* ***Πρώτον,* τη νομοθετική δραστηριότητα και τις δικαστικές και διοικητικές πρακτικές ενός Κράτους-μέλους, όταν αυτό εκπληρώνει υποχρεώσεις που υπέχει δυνάμει του δικαίου της Ένωσης** (ΔΕΕ, υπόθεση C-300/11, *ΖZ κατά Secretary of State for the Home Department)*,
* ***Δεύτερον,* όταν κάποια εθνική αρχή ασκεί διακριτική ευχέρεια ή ασκεί την εξουσία εκτιμήσεως η οποία αναγνωρίζεται από το δίκαιο της Ένωσης** (ΔΕΕ, υποθέσεις 411/10 και 493/10, *N S κα κατά Secretary of State for the Home Department κα*,˙ ΔΕΕ, υπόθεση C-4/11, *Kaveh Puid)*,
* ***Τρίτον,* τα εθνικά μέτρα που συνδέονται με την εκταμίευση κονδυλίων της Ένωσης στο πλαίσιο επιμερισμένης διαχείρισης ενδέχεται να συνιστούν εφαρμογή του δικαίου της Ένωσης** (ΔΕΕ, υπόθεση C-401/11, *Blanka Soukupová)*
* ***Τέταρτον,* τις περιπτώσεις που ένα Κράτος-μέλος προβαίνει σε ενέργειες, νομοθετικές ή μη, σε έναν τομέα όπου υφίστανται διατάξεις ενωσιακού δικαίου (τομέα που ρυθμίζεται δηλαδή ήδη σε επαρκή βαθμό από το ενωσιακό δίκαιο), επιβάλλοντας υποχρεώσεις στα Κράτη-μέλη, δίχως να τις επικαλείται ή να αποσκοπεί στην εκτέλεσή τους,** (ΔΕΕ, C-617/10, Akerberk Fransson)